2018. február 26.

A Henkel közzétette 2017-es Fenntarthatósági Jelentését  
  
**Erőteljes fenntarthatósági rekord a Henkelnél**

**• A fenntarthatósági teljesítmény ismét javult**

**• Több mint 50 000 alkalmazott, mint fenntarthatósági nagykövet**

**• Partnerség elindítása az óceáni műanyag felhalmozódás megállításához**

**• Vezető pozíciók nemzetközi indexekben és rangsorolásokban**

„2017-ben egyértelmű előrehaladást értünk el fenntarthatósági stratégiánk megvalósításában és fenntarthatósági céljaink elérésében. Büszkék vagyunk arra, hogy számos nemzetközi minősítő intézet kiváló értékeléssel ismerte el eredményeinket, és a Henkelt a fenntarthatóság területén a világ egyik vezető vállalataként méltatja" – nyilatkozta Kathrin Mengesl humánerőforrás alelnök, a Henkel Fenntarthatósági Tanácsának elnöke.

**Fenntartható érték létrehozása**

A Henkel fenntartható értéket kíván teremteni - vevői, alkalmazottai, részvényesei és a társadalom számára. Tervei szerint ezzel egy időben 2030-ig meg szeretné triplázni hatékonyságát. A 2017-es pénzügyi évben a vállalat ismételten valós haladást ért el 2020-ra vonatkozó középtávú célkitűzései elérése irányában (a 2010-es kiindulási évhez képest):

• Az energiafogyasztás és a CO2-kibocsátás (terméktonnánként) 24 százalékkal csökkent.

• A hulladékmennyiség (terméktonnánként) 32 százalékkal csökkent.

• A vízfogyasztás (terméktonnánként) 24 százalékkal csökkent.

• A munkahelyi biztonság (egymillió munkaóránként) 17 százalékkal javult.

• A nettó árbevétel (terméktonnánként) 5 százalékkal nőtt.

• Összességében a Henkel 43 százalékkal javította a hozzáadott érték és az ökológiai lábnyom viszonylatát a 2010-es kiindulási évhez képest. A tervek szerint 2020-ra a vállalat 75 százalékkal növeli erőforrás-hatékonyságát.

Az éghajlatváltozásról szóló Párizsi Megállapodás és a nemzetközi közösség által a globális felmelegedés jóval 2°C alá történő korlátozására irányuló kötelezettségvállalás fényében a Henkel elkötelezett az aktív klímavédelem mellett. Ennek elérése érdekében a vállalat 2030-ra 75 százalékkal kívánja csökkenteni teljes termelésének ökológiai lábnyomát. A Henkel 2030-ig arra is törekszik, hogy a villamosenergia 100 százalékát megújuló forrásokból biztosítsa. Ennek keretében ideiglenes célként meghatározta, hogy 2020-ig eléri az 50 százalékos lefedettséget. A Henkel hosszú távú jövőképében a vállalat az éghajlatváltozást felelősen kezelni kívánó szereplővé válik.

**Több mint 50 000 munkatársunkat képeztünk ki fenntarthatósági nagykövetté**

„Elsősorban munkatársaink óriási elkötelezettségének köszönhetjük a 2017-es évben elért eredményünket. 2012 óta több mint 50 000 munkatársunknak biztosítottunk fenntarthatósági nagyköveti képzést – így ez a program a Henkel egyik legnagyobb továbbképzési kezdeményezésének számít. Nem csupán a fenntarthatóságra vonatkozó ismereteket szeretnénk továbbadni munkatársainknak. Arra is szeretnénk ösztönözni őket, hogy osszák meg ezt a tudást kollégáikkal, beszállítóikkal, ügyfeleikkel, valamint – a társadalmi célok eléréséhez való hatékony hozzájárulásként – iskoláskorú gyermekekkel is. Ez fontos lépés ahhoz, hogy a fenntarthatóság témája még nagyobb szerepet kapjon minden egyes munkavállaló napi tevékenységeiben” – mondta Kathrin Menges.

**Partnerségek a fenntarthatóság növelése érdekében**

Munkatársain túl a Henkel a teljes értékláncának mentén lévő partnereit szintén bevonja, hogy ők is vállaljanak szerepet a fenntarthatóságban. A vállalat például együttműködik a Plastic Bank nevű társadalmi kezdeményezéssel, amelynek célja az óceáni műanyagszemét felgyülemlésének megakadályozása, valamint lehetőségek biztosítása a szegénységben élőknek. Különböző gyűjtőállomásokon, mint például a haitin lévőn a helyi közösségek leadhatják az általuk gyűjtött műanyaghulladékot, és pénzre, természetbeni adományokra vagy szociális szolgáltatásokra cserélhetik. A leadott műanyagot ezután a körkörös gazdaság támogatására újrahasznosított anyagként dolgozzák fel.

**Megerősített vezető pozíciók nemzetközi indexekben és rangsorolásokban**

A Henkel fenntartható üzleti gyakorlatai és erőfeszítései a független fenntarthatósági szakértőket, a minősítő ügynökségeket és a tőkepiacokat egyaránt lenyűgözik: a Dow Jones fenntarthatósági világindexe a Henkelt a „Háztartási és személyes használatra szánt termékek” kategóriáján belül az iparágat vezető szereplőként említi világviszonylatban és Európában egyaránt. A Henkel az alábbi fenntarthatósági indexekben is szerepel:

* ECPI Indexek,
* Ethibel fenntarthatósági indexek,
* Euronext Vigeo Eiris fenntarthatósági indexek,
* FTSE4Good Ethical Index 17 egymást követő évben,
* Global Challenges Index,
* MSCI ESG Leaders és SRI Index,
* STOXX Global ESG Leaders Index.

Az Oekom Research és a Sustainalytics minősítéseiben a Henkelt az iparág vezető vállalataként ismerték el.

**A fenntarthatóságról további információt talál a Henkel weboldalán, a következő hivatkozásra kattintva:** [**https://www.henkel.com/sustainability**](https://www.henkel.com/sustainability)

**A Henkelről**

A Henkel világszerte kiegyensúlyozott és változatos portfólióval működik. Az erőteljes márkáknak, innovációknak és technológiáknak köszönhetően a társaság vezető pozíciókat foglal el három üzletágával mind az ipari, mind a fogyasztási cikkek terén. A Henkel Adhesive Technologies üzletága globális vezető szerepet tölt be a ragasztók piacán – valamennyi iparági szegmensben, világszerte. A Henkel Laundry & Home Care és a Beauty Care üzletágaiban vezető pozícióban van sok piacon és kategóriában, szerte a világon. A 1876-ban alapított Henkel több mint 140 éves sikert tudhat maga mögött. A Henkel 2017-ben 20 milliárd euró árbevételt és 3,5 milliárd korrigált üzemi eredményt ért el. A Henkel három – Loctite, Schwarzkopf és Persil – vezető márkája együttesen több mint 6,4 milliárd euró árbevételt ért el. A Henkel világszerte több mint 53 000 embert foglalkoztat – lelkes és sokszínű csapat, amelyet erős vállalati kultúra, a fenntartható érték létrehozásának közös célja és a közös értékek egyesítenek. A fenntarthatóság elismert vezetőjeként a Henkel számos nemzetközi indexben és rangsorban az első helyet foglalja el. A Henkel elsőbbségi részvényeit a német DAX tőzsdeindexben jegyzik. További információért kérjük, látogasson el a Henkel angol nyelvű honlapjára: [www.henkel.com](http://www.henkel.com).

**Sajtókapcsolat**

Contact Rabea Laakmann Hanna Philipps

Phone +49 211 797-69 76 +49 211 797-36 26

Email rabea.laakmann@henkel.com hanna.philipps@henkel.com

Henkel AG & Co. KGaA

Dispiter Dorottya

Tel. (1) 372-5555

Email: [vallalati.kommunikacio@henkel.com](mailto:vallalati.kommunikacio@henkel.com)

Henkel Magyarország Kft.

Vállalati kommunikáció